《雨中和酬贾君宝》
宋代·刘黻

廉纤花雨送残春，不出书楼动数旬。
閒梦有鱼占乐岁，瘦形如鹤耐清贫。
漏欺白屋添苔晕，泽浊青林长树身。
惟忆西湖旧游夕，光风霁月几精神。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。